Hukuman penipu bukanlah apabila dia langsung tak dipercayai,
tapi hukumannya adalah dia tak boleh percaya orang lain.
Micah Keith telah sempurnakan seni penipuan.
Tapi dia juga tipu dirinya, percaya yang penipuannya takkan dikesan.
Micah telah menjadi kawan saya selama lebih 30 tahun.
Sepanjang persahabatan itu, saya tak sedar.
Holt Rollins, suspek pembunuhan Ramon Tomas,
ialah kekasih Micah.
Holt Rollins dan Micah Keith telah kenal selama hampir 25 tahun.
Sejak Holt dibebaskan dari penjara, Micah tolong dia.
Micah belikan Holt rumah.
Beri dia kerja.
Hubungan intim.
Micah menipu.
Menipu saya.
Menipu anda.
Menipu dunia.
Untuk awak.
Awak perlu makan.
Tak lapar.
Polis masih ada di luar?
Ya.
Micah takkan datang untuk awak lagi. Padan muka!
Ini sandwic apa?
Pastrami.
Saya vegan.
Pembunuh yang risau tentang pemakanannya? Biar betul?
Asingkan dagingnya.
Awak ada makan ubat?
Itu akan buat awak lebih percaya?
Jawapan awak ya.
Saya dah bosan kerana selalu dilupakan.
Serius.
Awak pernah tertanya-tanya?
Tentang apa?
Bagaimana kalau awak dan saya...
dedahkan kebenaran?
Semuanya.
Poppy Parnell buat kenyataan mengejutkan.
Saya tak tipu. Saya... ...kamu cetuskan kontroversi.
Tengok ini.
Maaf saya tak dapat beri awak amaran yang lebih baik.
Awak boleh merindui dia.
Kenapalah saya salah tentang dia?
Hei, bolehkah lelaki dewasa bantu saya...
- Hei, Poppy. - Hei.
Kenapa? Trini buat hal lagi?
Awak nak tahu? Lebih teruk.
Dia bersikap baik, maksudnya dia ada permintaan besar.
Ya.
Asalkan dia tak minta kuda.
Semasa dia lapan tahun, setiap pagi...
- Semasa sarapan! - Semasa sarapan!
Selama setahun, dia minta anak kuda.
Di mana kita nak letak ternakan ladang?
Di mana kita nak letak di... di Utara Oakland?
- Betul! - Tolonglah!
Saya pergi dulu.
- Yakah? - Kamu berdua berboraklah.
Dan...
Semoga berjaya dengan Micah.
Semoga berjaya juga kepada awak.
- Jumpa lagi, Poppy. - Jaga diri.
Ya!
Hal kerja, sayang.
Mujur awak kacak.
Mujurlah. Awak bernasib baik.
Tolong saya kalau ada masa.
HR terima banyak permohonan letak jawatan. Awak buat apa?
Bagaimana labah-labah itu masuk?
Apa?
Saya tak nak orang yang hilang kepercayaan pada saya ada di sini.
Awak pun sama?
Tidak! Takkan.
Cuma...
Cakaplah.
Saya tak nak orang salah faham terhadap awak.
Tiga penaja kita hentikan perjanjian mereka untuk sementara.
Virgin batalkan pelayaran santai kita.
Stanford tangguhkan ceramah awak,
dan kebanyakan pelabur kita bertanya banyak soalan.
Dan?
Dengar, saya tahu awak menderita,
kerana tuduhan Poppy yang kejam dan tak berasas.
Sebab itulah saya fikir awak patut berehat beberapa minggu.
Awak tahu, beri saya peluang untuk pulihkan syarikat.
Saya pandang rendah pada awak, si licik?
Awak dan Lachlan rasa puas dapat mengeksploitasi saya. Sekarang apa?
Awak nak hapuskan saya?
- Sehingga saya tak wujud? - Tak!
Saya percayakan awak, Micah!
Awak boleh percayakan saya.
Itulah yang Poppy selalu cakap.
Saya takkan berehat.
Takkan sesekali.
Hubungi semua kenalan media kita.
Mari ingatkan mereka semula siapa saya.
- Siapa Poppy sebenarnya. - Okey.
Okey, mari mulakan dari awal.
Kita tahu Holt Rollins bunuh Ramon Tomas.
Mungkin...
ada bukti di apartmen Ramon yang mengaitkan Holt kepada Micah.
Sesuatu yang Ramon pun tak tahu.
Awak rasa Micah arahkan Holt bunuh Ramon?
Atau curi bukti. Selepas itu, keadaan jadi buruk.
Tapi siapa Holt Rollins sebenarnya?
Holt.
Holt ialah bekas banduan yang diambil bekerja oleh Shelter.
Ya, begitulah Markus kenal pasti dia.
Awak masih ada rekod tangkapan daripada Aames?
Ya.
Siap.
Apa yang kita ada?
Rakan yang dikenali:
Allen White, ditembak dan terbunuh tahun lalu.
Garrett Banks. Dipenjarakan semula pada September lalu, keluar pada 2032.
Rose Gil.
Dia dan Holt ditangkap kerana pecah masuk rumah di LA.
Didakwa terlibat dalam geng rompakan.
Holt dipenjarakan sepuluh tahun. Rose, lima tahun.
Ada apa-apa maklumat lagi tentang dia? Alamat terakhirnya?
Tiada. Saya periksa sijil kematian dan pangkalan data Jane Doe.
Teruskan mencari.
Ada sesuatu di sana. Saya dapat rasakannya.
Apa?
Baguslah Cik Poppy Parnell dah kembali.
Perkembangan yang baik, sayang!
Duduk tegak!
Saya kata duduk tegak!
Tak apa. Saya ada di sini.
Ia akan sembuh. Seperti dulu.
17 Julai 1997.
17 Julai...
Saya dah dapat.
Selamat datang ke Shelter, semua. Gembira bertemu kamu.
- Micah. - Hei, Micah.
Hai. Wau! Saya suka fasa surealisme ini, Junior.
- Awak suka? - Ya.
Hei, awak nak tambah teg awak? Mawar merah yang awak selalu guna.
Ini karya awak, sayang.
Dia layan mereka dengan baik.
Ya. Micah pilih sendiri setiap penerima biasiswa.
Pelaburan pada kanak-kanak sangat penting bagi dia.
Awak patut pergi. Sila.
Apa nama karya ini?
Kawan-kawan.
Siapa dia?
Ada tiga orang.
Awak?
Rakan sekolah?
Drea Spivey. Melanie Sanchez. Leah Ellstrom.
Siapa mereka?
Gadis-gadis yang hilang.
Tiga daripada berdozen-dozen gadis yang hilang dari Oakland
selama beberapa tahun ini.
Polis dah kesan mereka?
Belum, polis perlu mencari untuk menemui mereka.
Media tempatan juga sama.
Cantiknya.
Noa dapat tahu Rose pernah tinggal di rumah jagaan.
Okey, apa maksud awak?
Wanita ini, Diane, urus rumah jagaan itu?
Ya.
Dia sangka panggilan ini tentang peluang kerja di Shelter.
- Awak gila? - Tolonglah.
Ia petunjuk yang baik.
Saya akan terhutang budi kepada awak.
Awak selalu kata begitu.
Ambillah.
- Terima kasih. - Baiklah.
Helo, ini Diane Cooper.
Helo, Diane. Apa khabar? Saya Markus Killebrew.
Saya sedang cari maklumat tentang seorang pemohon
yang menyenaraikan bangunan awak sebagai kediaman utama.
Kami tak dedahkan maklumat peribadi penghuni kami.
Saya faham. Polisi kami juga sama.
Tapi begini...
Pemohon ini, Rose, dia istimewa.
Saya cuma nak tahu kalau saya boleh bantu dia dan...
Rose ada hubungi awak? Bila?
Beberapa hari lepas.
Kenapa? Ada masalah?
Ada masalah? Saya bekas polis.
Dia dah hilang selama beberapa minggu. Boleh ulang nama awak?
Saya simpati mendengarnya. Saya Markus Killebrew.
Saya ketua pengawal keselamatan di Shelter di San Francisco.
Saya Poppy Parnell.
Awak rasa Rose dalam bahaya?
Awak rasa begitu?
Saya nak tanya soalan. Ada sebarang masalah di bangunan awak baru-baru ini?
Beberapa tahun lepas, kami melarang salah seorang pelawat Rose.
Pelawat yang dilarang itu tak pernah kembali,
tapi kira-kira enam bulan lalu, Rose ada pelawat lain.
Saya ingat sebab dia mula berkarya seni lagi.
Dia sangat bersemangat tentang kerjanya.
Saya nak minta sesuatu. Boleh beri saya salinan rekod pelawat?
Polisi kami melarang buat begitu. Saya dah beritahu banyak maklumat.
Okey, beginilah. Apa kata awak buat beberapa panggilan?
Dengar, okey?
Buat penilaian supaya awak selamat,
dan awak boleh hubungi saya.
Tapi dengar, Diane, percaya saya, okey? Saya akan terus mencari Rose.
- Saya hargai masa awak. Terima kasih. - Terima kasih.
Hai.
Saya nak jumpa awak dan berbual.
Saya rindukan awak.
Tolonglah.
SUSAN LAURA PILIHAN UNTUK DIGUNAKAN
KEPADA: MICAH KEITH UNTUK KEGUNAAN AKHIR
Hei.
Boleh saya masuk?
Di luar sini pun okey.
Terima kasih kerana jawab panggilan.
Bagaimana nak baiki hubungan kita, Pop?
Tak perlu.
Saya cuma nak tahu siapa bunuh Josh.
- Saya nak bantu awak. - Yakah?
Ya.
Sebab awak menipu tentang dilamun cinta dengan suspek utama kes pembunuhan.
Dia bukan seperti yang awak fikirkan.
Awak pilih dia dan bukannya saya.
Bukan ayah, Cydie, Desiree. Bukan Josh.
- Tak betul. - Jadi kenapa awak tak terus-terang?
Sebab saya takut.
Saya takut! Saya ketakutan setiap hari,
- tapi saya... - Tapi apa? Awak tak menipu?
Siapa Rose Gil?
Dia di jalanan bersama saya dan Holt.
Kenapa awak tanya tentang Rose?
Dah lama saya tak terfikir tentang dia.
Kenapa awak tak tulis tentang dia?
Sebab dia sakit.
Saya fikir itu tak adil.
Saya tak boleh ceritakan kisah dia tanpa ceritakan bahagian itu.
Saya tak percayakan awak, Micah.
Saya sayang awak tapi saya tak percayakan awak.
Kita dah lama berkawan.
Kita sangat kenal satu sama lain.
Dan?
Awak tahu semua rahsia saya.
Saya juga tahu rahsia awak.
Jadi kenapa?
Saya tahu rahsia yang dapat musnahkan kehidupan awak sekarang
dan diri awak sekarang ini.
Hei! Rambut awak basah!
Alamak!
Selepas berjam-jam mendandan rambut menggerbang ini!
Saya yang salah! Bukan Poppy.
Pergi dari sini, budak!
Saya tiada masa untuk ini! Pulang sekarang!
Ini kali terakhir awak boleh ke sini. Menjawab kata-kata saya.
Hei!
Maaf, saya tak berniat takutkan awak.
Saya Micah.
Ya. Zarina.
Saya dah baca buku-buku awak. Gembira bertemu awak.
Ini untuk awak.
Wau!
Saya harap bukan pakaian.
Setelah kandungan berusia empat bulan, baju saya dah sempit.
- Jadi... - Awak bertuah.
Saya hargai hadiah ini. Apa yang saya boleh bantu?
Ini kontrak tawaran kerja untuk Markus di Shelter.
Ini...
Banyaknya.
Dia layak mendapatnya.
Saya cuma risau dia akan menolak kerana...
kesetiaan kepada Poppy.
Poppy dan saya bertengkar, dan saya masih berharap
tapi buat masa ini, hubungan kami seperti tak dapat dibaiki.
Markus tolak tawaran ini?
Belum lagi.
Terima kasih untuk hadiah dan kejujuran awak.
Saya tak masuk campur urusan dia.
Saya hormati itu.
Tapi gaji ditawarkan dua kali ganda gaji lamanya.
Enam bulan cuti bersalin, peluang untuk dia buat pasukan keselamatan sendiri.
Okey. Micah.
Poppy tinggalkan suaminya.
Dia akan bercerai.
Saya perlukan Markus. Dia buat saya rasa selamat. Itu tak mudah.
Kita boleh saling membantu.
Bagaimana?
Tawaran itu jadikan dia eksklusif kepada Shelter.
Tiada kerja luar.
Tiada perkongsian dengan Poppy.
Fikirkanlah.
Kosong. Tiada kelibat Rollins.
10-4...
Terima. Saya pergi.
Awak pernah tertanya-tanya bagaimana polis temui kita pada malam kita ditangkap?
Kita masih muda waktu itu.
Amatur.
Beberapa minggu sebelum kita ditangkap,
mereka tangkap Micah pecah masuk ke sekolah.
Mereka lepaskan dia dengan amaran.
Dua minggu kemudian, kita ditangkap ketika melakukan jenayah.
Dia pun ditangkap seperti kita.
Tapi tak pernah didakwa.
Awak belum faham? Dia aniaya kita.
- Awak tak guna. - Dia cakap kita
terlibat dalam geng rompakan.
Awak dan saya. Begitulah cara kita masuk penjara.
Awak bunuh orang untuk lindungi Micah.
Kalau awak sentuh saya, saya akan jerit.
Ada polis di luar, ingat?
Mereka mencari awak.
Awak dan Micah.
Kamu berdua tak tahu batas.
Orang cedera jika mereka tak tahu batas. Sekarang awak dah tahu.
- Micah... - Berhenti sebut nama dia!
Dia tak lindungi awak dulu. Sekarang pun sama.
Awak rasakannya? Awak rasa ia betul? Saya dapat melihatnya.
Awak nak buat apa?
Awak nak buat apa? Bunuh saya?
Bunuhlah.
Terus perbaiki kesilapannya.
Hei, Pak Cik Bug.
Hei.
Apa khabar, Popgun? Apa awak bawa?
Apa lagi yang ada di sini?
Saya tak nak baca tentang Vietnam lagi.
Okey. Awak nak apa?
Napoleon.
Gembira bertemu awak.
Saya selalu jumpa awak.
Bas, papan iklan, suara di udara.
Awak menjadi buah mulut.
Tak pasti kalau itu perkara baik atau perkara buruk.
Awak dan kawan awak bergaduh.
Lebih daripada itu.
Dia ajak berjumpa.
Dia nak berdamai selepas menipu.
Jangan cari musuh di tempat yang awak rasa dia terlalu takut untuk pergi.
Pak Cik Bug, saya nak tanya.
Selepas mak mati, kenapa ayah hantar saya kepada Cik Shirley?
Kenapa dia tak hantar saya kepada awak?
Untuk tinggal di mana?
Pak cik tahu tentang Cik Shirley?
Semua orang tahu.
Desiree dan Cydie bermain peragaan kostum dan buat parti teh di Dataran Elysian.
Kenapa bukan saya?
Apa masalah saya sehingga saya diabaikan?
Awak mengenang emosi bukan fakta.
Awak pernah tanya mereka perasaan tinggal di sana?
Saya pasti ia tak dapat dibandingkan.
- Ia jadikan saya lemah untuk... - Awak selamat, bukan?
Saya bertahan.
Tapi saya tak selamat sepenuhnya.
Budak perempuan yang pergi ke rumah Cik Shirley
jadi berbeza setelah keluar dari sana.
Hei.
Yo. Ada maklumat daripada Diane di rumah jagaan.
- Ya? - Dia beritahu saya yang...
Holt Rollins ialah pelawat yang dilarang.
Pelawat kedua pula?
Joshua Keith.
Josh jumpa Rose enam bulan sebelum dia dibunuh.
Kita mesti cari dia, Markus.
Ya, betul, tapi bagaimana?
Orang Rom pernah berkata "memoria praeteritorum bonorum."
Terjemahannya lebih kurang begini, "Kisah silam sentiasa diingati."
Ahli psikologi anggap ia fenomena mengingati kisah silam dengan lebih baik.
Kecenderungan untuk mengingati kisah silam yang dianggap lebih baik.
Idea ini mengandaikan anda ada kisah silam yang berbaloi dikenang.
Bagaimana dengan mereka yang dibesarkan dalam trauma? Kekurangan?
Apa kebebasan yang diberi kepada mereka untuk menilai kisah silam mereka?
Sebahagian besar daripada hidupnya, Rose Gil diabaikan oleh masyarakat.
Dia tinggal di jalanan selama 20 tahun.
Micah gelar dia "terbuang".
Rose Gil berjumpa Joshua Keith beberapa bulan sebelum Joshua mati.
Saat yang mencetuskan perubahan dramatik dalam sikap mereka berdua.
Rose melarikan diri dari satu-satunya tempat yang menjaga dia,
dua hari sebelum Joshua Keith dibunuh.
Hanya seorang saja yang tahu bagaimana peristiwa tersebut berkaitan.
Orang itu ialah awak, Rose.
Saya bukan hakim, juri atau pertanda awak.
Rose, kalau awak dengar ini, tolonglah hubungi saya.
Saya tawarkan awak platform ini supaya awak tak diabaikan lagi.
Apa pun yang awak dah lakukan, apa pun yang dah dilakukan terhadap awak,
biarlah Reconsidered menjadi tempat selamat untuk awak ceritakan kisah awak.
Nama saya Poppy Parnell, dan saya nak anda pertimbangkan semula.
Poppy!
- Ya? - Kita ada masalah.
Bay Morning siarkan segmen tentang Micah Keith.
Jadi? Kita tahu berita baik tentang dia akan keluar.
Hei.
Awak diburuk-burukkan.
Micah Keith,
yang yayasannya telah menubuhkan program belia di sekitar Bay Area,
menyatakan, "Saya pun tak memahami Pn. Parnell.
Kami di Shelter cuba gunakan sumber kami untuk membantu.
Untuk bantu mereka yang kurang bernasib baik."
Dia panggil awak Cik Parnell?
Pn. Keith, penduduk asal kawasan itu, bawa saya melihat The Keith Collective…
di dalam komuniti kurang bernasib baik yang terus diabaikan oleh Pn. Parnell
dalam audio siarnya yang terkenal di seluruh negara.
Pn. Keith menghadiri mesyuarat rukun tetangga
yang diadakan di The Knock, rumah kedua bagi Parnell,
yang kini dimiliki oleh ayah Parnell
dan ketua kelab motosikal Capstone yang terkenal.
Ini fitnah.
Pengabaian terang-terangan Parnell terhadap komunitinya sendiri...
- Cydie. - ...masih mengelirukan dan dia siasat
satu lagi kes berprofil tinggi,
sementara gadis muda hilang dalam diam
dari kawasan kejiranan sama tempat dia membesar.
Kami hubungi Parnell untuk dapatkan komen tapi dia belum beri respons.
Saya Susan Laura melaporkan secara langsung...
- Habislah. Cydie! - ...dan kami akan kembali.
Hati-hati! Mari sini.
Hai. Awak perlu alihkan motosikal itu.
- Suruh dia keluar. - Okey.
Saya tahu dia di dalam memberi ceramah kepada wanita-wanita yang mudah tertipu.
- Okey, sayang, tapi saya nak awak... - Jangan panggil saya sayang.
- Okey, maaf. Boleh awak... - Hei!
- Perempuan keji, pencuri, tak beretika... - Awak buat apa?
- ...menyedihkan. - Wah!
Ini bukan tempat untuk bergaduh.
Ya, kalau bukan kerana kakak saya, awak takkan ada semua ini.
Awak berjaya kerana dia! Dia terima awak, anggap awak keluarga.
- Cydie, sudahlah. - Ini balasan awak?
Berhenti bercakap.
Awak suruh Holt kacau saya di dalam bas?
Apa maksud awak?
- Awak tak tahu tentang itu? - Tak, saya tak tahu apa-apa.
- Bertenang. - Awak bazirkan
- minyak saya datang ke sini! - Hei!
- Wah, hei! - Tak guna!
- Saya akan belasah awak... - Saya akan lawan awak.
- ...di sini, sekarang. - Awak nak belasah saya?
- Saya akan belasah awak sekarang. - Saya akan lawan awak! Ya? Ayuh!
- Bawa Micah masuk. - Awak tak guna!
Semua orang yang sayang awak mati.
- Hei. Sudahlah. - Micah, mari masuk.
- Bertenang. - Lepaskan saya!
Awak pula!
Awak sokong perempuan itu?
Awak nak tahu? Pilihan awak dulu dan sekarang salah.
Tunggu! Kenapa pula saya bersalah?
Awak mengamuk di sini seperti ini Pusat Beli-belah Eastmont.
Ini kerja saya!
Pulang!
Kamu semua tak guna.
Wanita-wanita ini.
Hei.
Hei, Elk.
- Hei, sayang. Tengoklah awak. - Hei, ayah.
Lillian masih di Georgia?
Untuk beberapa minggu lagi.
Saya ada lebih masa untuk bersama ayah.
Awak risau tentang laporan berita itu?
Dia beri amaran yang dia boleh musnahkan hidup saya kalau saya ganggu dia,
mungkin sebab itulah dia minta bantuan saya dari awal.
Dia tahu rahsia saya untuk kawal tindakan saya.
Yakah?
Saya jumpa Pak Cik Bug semalam.
Dia lebih banyak malukan keluarga mak awak berbanding ayah.
Orang angkuh di Dataran Elysian tak nak ada kaitan dengan sampah seperti ayah
atau orang gila yang terlibat dalam aktiviti jenayah.
Bug pula?
Dia memang sakit mental dari kecil.
Ayah...
Ayah tahu yang Cik Shirley benci saya dan mak semasa ayah hantar saya ke sana?
Kenapa ayah tak hantar saya ke keluarga sebelah mak?
Mereka tak nak awak.
Keluarga Elinor buang dia selepas kami bersama.
Bagi mereka, Elinor dah tak wujud, maksudnya awak juga tak wujud.
Mereka langsung tak datang ke majlis pengebumiannya.
Sepupu kesayangannya, Leona, datang semasa jamuan tapi...
tiada sesiapa hadiri pengebumian.
Sebab itukah ayah sangat marah?
Salah satu sebabnya.
Leona nak ambil kamu berdua.
Ayah fikir lebih baik jika dua anak paling kecil bersama-sama.
Satu-satunya orang yang nak membantu ialah Shirley.
Kenapa awak fikir tentang ini?
Awak fikir ayah akan lupa sebab ayah ada penyakit otak?
Tak, ayah.
Tak.
Semua hal berkaitan Micah buat saya teringat kali pertama saya jumpa dia.
Itu saja.
- Awak pasti? - Ya, ayah. Ya.
Saya risaukan awak.
Rose, awak perlu makan ubat.
Dia cakap dia nak saya hubungi dia. Kenapa dia tak hubungi semula?
Sebab Poppy Parnell tak peduli tentang awak atau saya.
Mungkin dia belum periksa talian.
Saya cuma perlu berfikir.
Fikir.
Mari jumpa dia.
Saya tak boleh. Polis masih ada di luar. Kalau saya keluar, saya akan dipenjara.
Rose...
Makan ubat awak.
Maksud awak ini?
- Sudahlah, Rose. Jangan buat begitu. - Jangan arah saya.
Saya nak hantar ini kepada Poppy dan aturkan pertemuan kami.
Kita lihat apa dia boleh...
Holt, berhenti.
Holt.
Maafkan saya.
Awak perlu berhenti pertahankan Micah.
Awak perlu berhenti melindungi Micah.
Dia berkahwin dan mencintai orang lain.
Dia tak cintakan awak.
Alamak!
Alamak, saya popular sekarang!
- Saya akan belasah awak... - Saya akan lawan awak.
- ...di sini, sekarang. - Awak nak belasah saya?
Ya, tersebar pantas.
Awak pernah lihat kes Drea?
Ya.
Sebab itukah awak sangat marah?
Dengar, saya sayang awak tapi orang berpengaruh tak berdiam diri.
Kalau mereka diam, mereka tak boleh datang meminta simpati.
Saya datang bukan untuk itu.
Jadi untuk apa?
Saya datang untuk tanya awak tentang Leona.
Sepupu mak yang pernah jaga kamu.
Saya sayang dia.
Saya selalu peragakan baju-bajunya di dalam almari.
Saya tak ingat begitu.
Kenapa pula?
Kami tak disukai di sana, walau apa pun yang awak fikir.
Kami anak yatim dari geto, dan kami takkan lupakannya.
Apa?
Itu bukannya peragaan kostum. Dia suruh kita bermain di sana
setiap kali dia ada perjumpaan Jack and Jill untuk anak-anaknya.
Kita tak dialu-alukan.
Saya pernah rasa sangat marah dan rendam semua rambut palsunya di dalam tab.
Selepas itu saya menyorok di bilik jahitannya.
Awak tak takut dia akan jumpa awak?
Saya bersembunyi di tempat yang saya dilarang pergi.
Jangan cari musuh di tempat yang mereka terlalu takut untuk pergi.
Saya pergi dulu.
Budak ini...
Awak tahu dia langgar perintah berkurung lagi semalam?
- Apa? - Ya.
Dia ke latihan kru sebelum saya bangun pagi tadi.
- Kita akan buat begini. - Oh Tuhan.
Saya ada rancangan.
Sebaik saja dia pulang untuk makan malam...
sebaik saja dia masuk,
kita akan rampas telefonnya...
...dan gantikan dengan benda ini.
Oh, ini bagus. Ya, memang bagus.
- Tiada gambar, tiada permainan... - Tiada.
...tiada media sosial. Ya.
- Langsung tiada. - Bila dia akan dapat telefonnya semula?
Apabila saya izinkan.
Sekejap, sayang.
Hei, Pop. Apa yang berlaku?
Hei, saya nak ke bandar. Rumah Holt. Boleh awak jumpa saya?
- Hei, kita baru nak makan malam. - Saya tahu.
Dengar. Ini bukan masa yang sesuai.
Saya baru nak makan malam dengan keluarga.
Saya rasa dia menyorok di sana, Markus.
Yakah?
Baiklah, saya akan ke sana.
Sayang, itu...
Konflik kepentingan?
- Rina, tolonglah. - Dia akan bercerai.
Apa?
Ingram tinggalkan dia dan pindah ke Pantai Timur.
- Siapa beritahu awak? - Micah.
Micah?
Kamu kerap luangkan masa bersama,
dan awak tak perasan dia dah tak pakai cincin kahwinnya.
Sayang.
- Hei, Rina, saya... - Pergi sajalah.
Hei. Awak nampak mereka terhendap-hendap di belakang sana, bukan?
Terlepas perhatian?
Ya.
Wah!
Nampak seperti darah.
Awak rasa apa yang saya rasa?
Uh-huh.
Pergi.
Hei.
- Bertenang. - Maaf.
Wah! Awak buat apa?
Jangan sentuh apa-apa.
Okey.
Awak betul. Ada orang di sini sebelum ini.
Ya.
Ada sesuatu berlaku.
Hei, di sini.
- Dapat? - Ya.
- "Ari..." Awak... - "Ar... Aripiprazole."
- Apa itu? - Antipsikotik.
Ini ubat Rose. Dia juga ada di sini.
Polis San Francisco!
- Jangan bergerak! - Wah!
- Angkat tangan! - Jangan lakukannya.
Kami dah berada di lokasi.
Ada dua suspek di dalam rumah pada masa ini. Kami perlu bantuan.
Anda menghubungi talian penting Reconsidered. Sila tinggalkan pesanan.
Poppy, ini Rose Gil.
Saya rasa awak mencari saya.
Terjemahan sari kata oleh Nur Ezzati Karim